29.7.2022
SL
Uradni list Evropske unije
L 200/25
IZVEDBENA UREDBA KOMISIJE (EU) 2022/1322 z dne 25. julija 2022 o spremembi Izvedbene uredbe (EU) 2021/632 glede seznamov proizvodov živalskega izvora, živalskih stranskih proizvodov in sestavljenih proizvodov, za katere velja uradni nadzor na mejnih kontrolnih točkah (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št.
999/2001, (ES) št.
396/2005, (ES) št.
1069/2009, (ES) št.
1107/2009, (EU) št.
1151/2012, (EU) št.
652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št.
1/2005 in (ES) št.
1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št.
854/2004 in (ES) št.
882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 47(2), prvi pododstavek, točka (a), Uredbe,
ob upoštevanju naslednjega:
(1)
V Izvedbeni uredbi Komisije (EU) 2021/632 (2) so določeni seznami živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov, sestavljenih proizvodov ter sena in slame, ki se predložijo v uradni nadzor na mejnih kontrolnih točkah, z navedbo ustrezne oznake kombinirane nomenklature (v nadaljnjem besedilu: oznake KN) iz Uredbe Sveta (EGS) št.
2658/87 (3).
(2)
Členi 3, 5 in 12 Delegirane uredbe Komisije (EU) 2019/625 (4) določajo uvozne zahteve za pošiljke blaga pod določenimi oznakami KN ali oznakami HS (v nadaljnjem besedilu: oznake HS) iz drugega dela Priloge I k Uredbi (EGS) št.
2658/87.
Navedene določbe so bile spremenjene z Delegirano uredbo Komisije (EU) 2022/887 (5).
Delegirana uredba (EU) 2022/887 pojasnjuje veljavne oznake z dodajanjem manjkajočih oznak in črtanjem oznak, ki niso več relevantne.
Zato je primerno, da se tarifne številke in oznake KN 0901, 1902 19, 1904 10 30, 1904 10 90, 1904 20, 1904 90 80, 2008 99, 2906, 2936 in 3002 49 00 dodajo na sezname v Prilogi k Izvedbeni uredbi (EU) 2021/632, da se prepreči kakršna koli dvoumnost glede tega, za katere pošiljke blaga velja uradni nadzor na mejnih kontrolnih točkah.
(1) UL L 95, 7.4.2017, str. 1.
(2) Izvedbena uredba Komisije (EU) 2021/632 z dne 13. aprila 2021 o določitvi pravil za uporabo Uredbe (EU) 2017/625 Evropskega parlamenta in Sveta glede seznamov živali, proizvodov živalskega izvora, zarodnega materiala, živalskih stranskih proizvodov in pridobljenih proizvodov, sestavljenih proizvodov ter sena in slame, za katere velja uradni nadzor na mejnih kontrolnih točkah, ter o razveljavitvi Izvedbene uredbe Komisije (EU) 2019/2007 in Odločbe Komisije 2007/275/ES (UL L 132, 19.4.2021, str. 24).
(3) Uredba Sveta (EGS) št.
2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
(4) Delegirana uredba Komisije (EU) 2019/625 z dne 4. marca 2019 o dopolnitvi Uredbe (EU) 2017/625 Evropskega parlamenta in Sveta v zvezi z zahtevami za vnos pošiljk nekaterih živali in blaga, namenjenih za prehrano ljudi, v Unijo (UL L 131, 17.5.2019, str. 18).
(5) Delegirana uredba Komisije (EU) 2022/887 z dne 28. marca 2022 o spremembi Delegirane uredbe (EU) 2019/625 glede oznak kombinirane nomenklature in harmoniziranega sistema ter uvoznih pogojev za nekatere sestavljene proizvode, spremembi Delegirane uredbe (EU) 2019/2122 glede nekaterega blaga in hišnih ptic, izvzetih iz uradnega nadzora na mejnih kontrolnih točkah, in spremembi Delegirane uredbe (EU) 2021/630 glede zahtev za sestavljene proizvode, izvzete iz uradnega nadzora na mejnih kontrolnih točkah (UL L 154, 7.6.2022, str. 23).